pythainlp/thai-financial-dataset huggingface dataset:
2. ลักษณะการประกอบธุรกิจ

(1) ประวัติความเป็นมา

บริษัทก่อตั้งขึ้นเมื่อปี พ.ศ. 2485 ต่อมาในปี พ.ศ. 2489
จึงได้จดทะเบียนเป็นห้างหุ้นส่วนสามัญนิติบุคคล ด้วยเงินทุนจดทะเบียน 100,000.-บาท ในปี พ.ศ.
2495 บริษัทได้เปลี่ยนการจดทะเบียนจากห้างหุ้นส่วนนิติบุคคล
มาเป็นบริษัทจำกัดด้วยเงินทุนจดทะเบียน 2 ล้านบาท และใช้ชื่อเป็นบริษัท สหพัฒนพิบูล จำกัด
ได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อปี พ.ศ. 2521
ด้วยทุนจดทะเบียน 30 ล้านบาท และเมื่อวันที่ 9 พฤษภาคม 2537
ได้จดทะเบียนแปรสภาพจากบริษัทจำกัด เป็นบริษัทมหาชนจำกัด
ปัจจุบันมีทุนจดทะเบียนเรียกชำระแล้ว 275,875,320.-บาท

ผู้เริ่มจัดตั้งบริษัท มีรายนามดังนี้

1. นายดำหริ ดารกานนท์ 2. นายเทียม โชควัฒนา

3. นายมนู ก้องวัฒนา 4. นายเฮงหมง แซ่ลี้

5. นายธนา ธนสารศิลป์ 6. นายซงฮิน แซ่ลี้

7. นางสายพิณ โชควัฒนา

(2) บริษัทดำเนินธุรกิจเป็นผู้จำหน่ายสินค้าอุปโภคบริโภคสำหรับชีวิตประจำวัน โดยมีโรงงานต่าง ๆ
เป็นผู้ผลิตให้ ซึ่งสินค้าที่บริษัทจำหน่ายกว่า 90%
เป็นสินค้าที่ผลิตโดยบริษัทที่ร่วมลงทุนระหว่างกลุ่มสหพัฒน์ บางบริษัทก็ได้ร่วม Joint Venture
กับต่างประเทศ โดยมีเงื่อนไขในการจำหน่ายว่า สินค้า Brand ใดที่บริษัทเป็นผู้จัดจำหน่าย
จะต้องให้บริษัทเป็นผู้จำหน่ายแต่เพียงผู้เดียวในประเทศ สำหรับ Margin
ของสินค้าที่บริษัทได้รับจะแบ่งออกเป็น 2 ลักษณะ คือ

1.  บริษัทได้รับเป็นค่า Distribution จากโรงงานผู้ผลิต

2.  บริษัทได้รับ Margin จากโรงงานผู้ผลิต โดยค่ากิจกรรมทางการตลาดบริษัทเป็น

  ผู้รับผิดชอบ ดังนั้น Margin ในส่วนนี้จะสูงกว่าค่า Distribution

(3) บริษัทมีโครงสร้างรายได้ 2 ปีที่ผ่านมาดังนี้

  (หน่วย : พันบาท)

ปี 2545 ปี 2544

 จำนวนเงิน % จำนวนเงิน %

 รายได้จากการขายประเภทของใช้ 3,640,787 37.61 3,683,915 36.81

รายได้จากการขายประเภทอาหาร 6,039,556 62.39 6,324,518 63.19

รวม 9,680,343 100.00 10,008,433 100.00
11. รายการระหว่างกัน

บริษัทฯ ได้รับอนุมัติจากที่ประชุมสามัญผู้ถือหุ้น ครั้งที่ 51 เมื่อวันที่ 22 เมษายน 2545

1.  ให้จัดสรรเงินให้กู้แก่บริษัทที่มีความสัมพันธ์ทางธุรกิจกับบริษัทในวงเงินรวมกันไม่เกิน

  1,000 ล้านบาท (วงเงินเดิมในปี 2544 จำนวน 1,000 ล้านบาท) ณ วันที่ 31 ธันวาคม
  2545 มียอดเงินให้กู้แก่บริษัทรวม 2 บริษัท จำนวนเงิน 10.5 ล้านบาท

2.  ให้ค้ำประกันแก่บริษัทที่มีความสัมพันธ์ทางธุรกิจกับบริษัทฯ สำหรับการใช้เครดิตกับ

  ธนาคารและสถาบันการเงินต่าง ๆ ภายในวงเงินรวมกันไม่เกิน 1,000 ล้านบาท
  (วงเงินเดิมในปี 2544 จำนวน 1,000 ล้านบาท) ณ วันที่ 31 ธันวาคม 2545
  มีภาระค้ำประกันรวม 275.12 ล้านบาท จำนวน 14 บริษัท และค้ำประกันบุคคลรวม 2.2
  ล้านบาท
ข้อมูลสรุป

บริษัท สหพัฒนพิบูล จำกัด (มหาชน) ประกอบธุรกิจหลักประเภท เป็นผู้จำหน่ายสินค้าอุปโภคบริโภค
ที่ใช้ในชีวิตประจำวัน แบ่งออกเป็น 4 หมวดใหญ่ คือ ผลิตภัณฑ์ในครัวเรือน ผลิตภัณฑ์อาหาร
ผลิตภัณฑ์ส่วนบุคคล และผลิตภัณฑ์เด็ก โดยเริ่มก่อตั้งขึ้นเมื่อปี พ.ศ.2485
ได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อปี พ.ศ.2521
ด้วยทุนจดทะเบียน 30 ล้านบาท และเมื่อวันที่ 9 พฤษภาคม 2537
ได้จดทะเบียนแปรสภาพจากบริษัทจำกัด เป็นบริษัทมหาชนจำกัด
ปัจจุบันมีทุนจดทะเบียนเรียกชำระแล้ว 275,875,320.-บาท และมูลค่าหุ้นตามบัญชี ณ วันที่ 31
ธันวาคม 2545 เท่ากับ 84.74 บาท

บริษัทดำเนินธุรกิจประสบความเจริญก้าวหน้ามาโดยตลอด
ทั้งนี้เพราะบริษัทยึดถือหลักการขายสินค้าที่มีคุณภาพสูง ในราคายุติธรรมต่อผู้บริโภค
การให้บริการแก่ลูกค้าโดยเสมอภาค มีความจริงใจต่อลูกค้า
มีการพัฒนาสินค้าอย่างต่อเนื่องตลอดเวลา
มีการปรับปรุงและพัฒนาประสิทธิภาพการบริการด้านการขาย หน่วยรถ ระบบค้าส่ง การขาย
Convenience Store การขาย Supermarket และ Modern Trade
ทำให้บริษัทประสบความสำเร็จ สามารถผ่านการตรวจประเมินผลงาน
และได้รับการรับรองระบบคุณภาพตามมาตรฐาน ISO 9001: 2000
ด้านการบริการการขายจากบริษัท SGS (Thailand) Ltd. International Certification
Service ซึ่งนับเป็นรายแรกของประเทศไทย
ที่ได้รับการรับรองด้านการบริการการขายสินค้าอุปโภคบริโภค

บริษัทตระหนักดีถึงความรับผิดชอบในการสร้างความเจริญให้แก่บริษัทและเพิ่มมูลค่าแก่
ผู้ถือหุ้นโดยเท่าเทียมกัน และเพื่อให้เป็นไปตามหลักการการกำกับดูแลกิจการที่ดี 15 ข้อ
ของตลาดหลักทรัพย์แห่งประเทศไทย
บริษัทจึงได้กำหนดหลักการกำกับดูแลกิจการที่ดีเป็นลายลักษณ์อักษรไว้เพื่อเป็นแนวทางในการดำเนินงาน
ซึ่งคณะกรรมการบริษัทได้อนุมัติหลักการกำกับดูแลกิจการที่ดีในการประชุมคณะกรรมการบริษัทครั้งที่ 7
(ชุดที่ 9) เมื่อวันที่ 21 พฤศจิกายน 2545 โดยให้มีผลใช้บังคับตั้งแต่วันที่ 22 พฤศจิกายน 2545
เป็นต้นไป ซึ่งประกอบด้วย

1.  นโยบายในการกำกับดูแลกิจการ

2.  จริยธรรมธุรกิจ

3.  จรรยาบรรณพนักงาน

ในปี 2545 ที่ผ่านมา บริษัทมีรายได้จากการขาย 9,680 ล้านบาท ลดลงจากปี 2544 ร้อยละ
3.28 มีกำไรสุทธิ 139 ล้านบาท ในขณะที่ปี 2544 มีผลกำไรสุทธิ 193 ล้านบาท ลดลงร้อยละ
27.98 ยอดสินทรัพย์รวมของบริษัทในปี 2545 มีจำนวน 5,707 ล้านบาท เปรียบเทียบกับปี 2544
ซึ่งมีจำนวน 5,222 ล้านบาท เพิ่มขึ้น 485 ล้านบาท หรือร้อยละ 9.29
8.  โครงสร้างเงินทุน

(1) หลักทรัพย์ของบริษัท

(1) บริษัทมีทุนจดทะเบียน 600,000,000.-บาท เรียกชำระแล้ว 275,875,320.-บาท แบ่ง

  เป็นหุ้นสามัญ 27,587,532 หุ้น มูลค่าหุ้นละ 10.-บาท

(2) หุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ - ไม่มี -

(3) โครงการออกและเสนอขายหุ้นอื่น - ไม่มี -

(4) เมื่อวันที่ 18 กุมภาพันธ์ 2542 บริษัทได้ออกหุ้นกู้ประเภทไม่ด้อยสิทธิไม่มีหลักประกัน ครั้งที่
    1/2542 ชนิดระบุชื่อผู้ถือ และไม่มีผู้แทนผู้ถือหุ้นกู้ จำนวนรวม 500,000 หน่วย ๆ ละ
    1,000.-บาท รวมเป็นมูลค่า 500 ล้านบาท ครบกำหนดไถ่ถอนวันที่ 18 กุมภาพันธ์ 2545
    อัตราดอกเบี้ยร้อยละ 10.125 ต่อปี ชำระดอกเบี้ยทุกงวด 6 เดือน ในวันที่ 18 สิงหาคม
    2542 และงวดสุดท้ายในวันที่ 18 กุมภาพันธ์ 2545

(5) ผู้ถือหุ้นรายใหญ่ไม่มีข้อตกลงระหว่างกัน

(2) ผู้ถือหุ้น ณ วันที่ 2 เมษายน 2545

  รายชื่อ จำนวนหุ้น %

1. บมจ. สหพัฒนาอินเตอร์โฮลดิ้ง 5,631,117 20.41

2. LION CORPORATION 2,759,000 10.00

3. บมจ. ไอ.ซี.ซี. อินเตอร์เนชั่นแนล 2,442,225 8.85

4. บริษัท โชควัฒนา จำกัด 1,852,465 6.71

5. นายสำเริง มนูญผล และคู่สมรส 1,748,301 6.34

6. NISSIN FOOD PRODUCTS CO.,LTD. 1,390,000 5.04

7. Q.P. CORPORATION 1,377,650 4.99

8. บริษัท ไอ.ดี.เอฟ. จำกัด 1,127,544 4.09

9. LOTTE COMPANY LIMITED. 820,000 2.97

10. นายกำธร พูนศักดิ์อุดมสิน 529,730 1.92

(3) นโยบายการจ่ายเงินปันผล

  บริษัท คาดว่าจะสามารถคงไว้ซึ่งการจ่ายเงินปันผลให้แก่ผู้ถือหุ้นในอัตราหุ้นละ

1.50 บาท ต่อปี ทั้งนี้ย่อมขึ้นกับผลการดำเนินงานของบริษัทและภาวะเศรษฐกิจเป็นหลัก
แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท สหพัฒนพิบูล จำกัด (มหาชน)

 บริษัท สหพัฒนพิบูล จำกัด (มหาชน) ประกอบธุรกิจหลักประเภท เป็นผู้จำหน่ายสินค้าอุปโภคบริโภค โดยมีที่ตั้งสำนักงานใหญ่ที่ 2156 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10320 โทรศัพท์ 02-3180062 โทรสาร 02-3191678 ปัจจุบันมีทุนชำระแล้ว 275,875,320.-บาท
1. ปัจจัยความเสี่ยง

1. ความเสี่ยงจากการลงทุน

บริษัทได้ร่วมลงทุนในกิจการของบริษัทในกลุ่มกว่า 100 บริษัท
และมีการถือหุ้นไขว้กันหรือย้อนกลับระหว่างบริษัทในกลุ่ม ซึ่งบุคคลโดยทั่วไปอาจจะมองดูว่า
โครงสร้างการถือหุ้นระหว่างบริษัทในกลุ่มไม่ชัดเจน
ยากต่อการพิจารณาว่าบริษัทมีการถือหุ้นในบริษัทที่ลงทุนและมีอำนาจในการควบคุมกิจการดังกล่าวที่แท้จริงอย่างไร
ซึ่งการลงทุนของบริษัทจะเป็นไปในลักษณะของการร่วมลงทุนในธุรกิจที่เกี่ยวเนื่องหรือเป็นประโยชน์ต่อบริษัท
และการลงทุนก็จะกระจายไปในหลายประเภทธุรกิจเพื่อเป็นการกระจายความเสี่ยง
แต่บริษัทก็ไม่มีอำนาจในการควบคุมกิจการดังกล่าว ทั้งนี้อำนาจในการบริหารและการตัดสินใจต่าง ๆ
ขึ้นอยู่กับคณะกรรมการของแต่ละบริษัทเป็นผู้บริหารเองอย่างเป็นอิสระ
บริษัทจะได้รับผลประโยชน์จากการลงทุน ในรูปของเงินปันผลหากผลประกอบการของบริษัทนั้นดี
แต่ถ้าหากบริษัทใดประสบผลขาดทุนบริษัทก็ได้มีการตั้งค่าเผื่อผลขาดทุนจากการด้อยค่าในเงินลงทุนไว้ในงบกำไรขาดทุนของบริษัทด้วยแล้ว
ดังนั้นโครงสร้างดังกล่าวจึงไม่มีผลกระทบที่จะทำให้ส่วนแบ่งรายได้ของบริษัทที่ควรจะได้รับจากการถือหุ้นมีความแตกต่างจากที่บริษัทได้รับรู้ในงบการเงินแต่อย่างใด

2.  ความเสี่ยงจากการให้กู้ยืมและการค้ำประกัน

บริษัทฯ ได้รับอนุมัติจากที่ประชุมสามัญผู้ถือหุ้นครั้งที่ 51 เมื่อวันที่ 22 เมษายน 2545
ให้จัดสรรวงเงินให้กู้แก่บริษัทที่มีความสัมพันธ์ทางธุรกิจกับบริษัท จำนวนเงิน 1,000 ล้านบาท
(วงเงินเดิมในปี 2544 จำนวน 1,000 ล้านบาท) และวงเงินค้ำประกันเป็นจำนวนเงิน 1,000
ล้านบาท (วงเงินเดิมในปี 2544 คือ จำนวน 1,000 ล้านบาท) ซึ่ง ณ วันที่ 31 ธันวาคม 2545
บริษัทฯ มีเงินให้กู้แก่บริษัทรวม 2 บริษัท เป็นจำนวนเงิน 10.5 ล้านบาท และมีภาระค้ำประกันรวม
277.3 ล้านบาท

3.  ความเสี่ยงเกี่ยวกับอัตราดอกเบี้ย

บริษัทฯ ได้รับสินเชื่อจากธนาคารและสถาบันการเงินเป็นวงเงินเบิกเกินบัญชีธนาคาร 175

ล้านบาท วงเงินขายลดเช็ค 60 ล้านบาท และวงเงินกู้ระยะสั้นจำนวน 1,395 ล้านบาท
ความเสี่ยงเกี่ยวกับ

อัตราดอกเบี้ยเกิดจากการเปลี่ยนแปลงของอัตราดอกเบี้ยในตลาด ซึ่งมีผลต่อผลการดำเนินงานและ

กระแสเงินสด โดยที่เงินสด เงินฝากธนาคาร
รวมทั้งเงินเบิกเกินบัญชีและเงินกู้ยืมจากสถาบันการเงิน

ได้ใช้อัตราดอกเบี้ยตามที่ธนาคารกำหนดเป็นส่วนใหญ่ จึงมีความเสี่ยงในอัตราต่ำ

4.  ความเสี่ยงด้านสินเชื่อ

บริษัทฯ มีนโยบายการให้สินเชื่ออย่างระมัดระวัง ซึ่งลูกหนี้การค้าส่วนใหญ่มีการติดต่อกัน

มาเป็นเวลานานเป็นจำนวนมาก
จึงไม่คาดว่าจะได้รับความเสียหายอย่างเป็นสาระสำคัญจากการติดตาม

และเรียกเก็บหนี้
4. การวิจัยและพัฒนา

ในปี 2545 บริษัทฯ ได้มีการพัฒนาสินค้าหลากหลายผลิตภัณฑ์ออกสู่ตลาด ทั้งที่เป็นสินค้า

ใหม่ และการปรับปรุงสินค้าที่มีอยู่เดิมให้มีความทันสมัย หลากหลายมากขึ้น เพื่อเพิ่มทางเลือกใหม่แก่

ผู้บริโภคในภาวะปัจจุบัน อาทิ เช่น ยาสีฟันซอลส์ฮาบุ ซึ่งเป็นการผสมผสานระหว่างเกลือโซเดียม

คลอไรด์บริสุทธิ์ กับสมุนไพรธรรมชาติ และแปรงสีฟัน ไฮ-เฮิร์บ บีเอสซี ที่เป็นผลิตภัณฑ์ใหม่ในปีนี้

ส่วนโฟมล้างหน้าไบโอนิคก็ได้พัฒนาโฟมล้างหน้าไบโอนิค กรีนที ออกสู่ตลาด ซึ่งมีส่วนผสมของ

ชาเขียว และสมุนไพรใบบัวบก ที่ช่วยปกป้องผิวหน้าจากความมัน และ
เพื่อผิวหน้าที่มีปัญหารอยด่างดำ

ผลิตภัณฑ์โชกุบุสซึโมโนกาตาริ ได้พัฒนาเจลอาบน้ำใหม่ สูตรน้ำมันหอมระเหยจากเปลือกไม้
(Aromatic Wood Oil) ที่ช่วยพลิกผิวสวยที่มีความอ่อนล้าให้คืนสู่ความสดชื่น

ส่วนผลิตภัณฑ์อาหารบะหมี่กึ่งสำเร็จรูปตรามาม่า ได้เพิ่มรสชาติใหม่ อีก 2 รสชาติ คือ
บะหมี่แห้งรสเป็ดย่าง และบะหมี่ต้มยำกุ้งน้ำข้น พร้อมกับมีโฆษณาที่น่าสนใจ
เพื่อให้ผู้บริโภคได้รับทราบถึงรสชาติใหม่ ๆ ในขณะที่บะหมี่กึ่งสำเร็จรูปตราเมียวโจ้
ก็ได้พัฒนารสชาติใหม่ ๆ คือ รสเผ็ดร้อนและรสปู เพื่อกลุ่มผู้บริโภคที่ต้องการรสชาติที่เข้มข้นกว่าเดิม
ส่วนบะหมี่กึ่งสำเร็จรูปตราโคคา ก็ได้ออกรสชาติใหม่ คือ รสต้มยำกุ้งเผา
พร้อมกับเพิ่มบะหมี่น้องใหม่ที่ราคาประหยัด คือ บะหมี่กึ่งสำเร็จรูปตราซุปเปอร์ดี ออกมาอีก 2
รสชาติ คือ รสสาหร่ายและรสต้มยำกุ้ง เป็นต้น

การพัฒนาผลิตภัณฑ์ของบริษัทฯ เป็นการร่วมมือกับบริษัทผู้ผลิตสินค้านั้น ๆ
ดังนั้นจึงไม่มีค่าใช้จ่ายในการดำเนินงานดังกล่าว เนื่องจากบริษัทผู้ผลิตเป็นผู้ออกค่าใช้จ่าย
10. รายการระหว่างกัน

ลักษณะของรายการระหว่างกันที่ผ่านมา เป็นรายการที่เกิดขึ้นตามปกติธุรกิจของบริษัทฯ
ลักษณะของรายการส่วนใหญ่เป็นการซื้อขายสินค้า ลูกหนี้ เจ้าหนี้ระหว่างกัน
เงินกู้ยืมและเงินให้กู้ยืมระหว่างกัน โดยคิดดอกเบี้ยในอัตราที่อิงกับอัตราดอกเบี้ยของธนาคารพาณิชย์
ณ ช่วงเวลาใดเวลาหนึ่งที่เกิดรายการนั้น ๆ

1.  รายการระหว่างกันปี 2553

  บริษัทฯ มีรายการบัญชีกับกิจการที่เกี่ยวข้องกัน
  ตามรายละเอียดในหมายเหตุประกอบงบการเงินข้อ 26

2.  ความจำเป็นและความสมเหตุสมผลของการทำรายการระหว่างกัน

  ผลประโยชน์ที่บริษัทฯ จะได้รับจากการเข้าทำรายการทั้งในด้านดอกเบี้ย
  เงินปันผลรับรวมทั้งโอกาสในการทำธุรกิจของบริษัท

3.  ขั้นตอนการอนุมัติการทำรายการระหว่างกัน

  เป็นไปตามปกติธุรกิจ
  ซึ่งเปรียบเสมือนหนึ่งเป็นบุคคลภายนอกที่มีขั้นตอนการอนุมัติรายการตามระบบปกติทางการค้าโดยทั่วไป

  4. นโยบายและแนวโน้มการทำรายการระหว่างกันในอนาคต

  บริษัทฯ มีนโยบายในการดำเนินธุรกิจเหมือนเดิม ฉะนั้นลักษณะการติดต่อซื้อขายสินค้า
  และรายการอื่น ๆ ยังคงดำเนินไปตามระบบปกติทางการค้าทั่วไป
3. ลักษณะการประกอบธุรกิจ

บริษัทฯ ประกอบธุรกิจขายสินค้าอุปโภค บริโภค และพัฒนาอสังหาริมทรัพย์
บริษัทย่อยแห่งหนึ่งประกอบธุรกิจลงทุนในอสังหาริมทรัพย์และให้บริการ
และบริษัทย่อยอีกแห่งหนึ่งประกอบธุรกิจอาคารสำนักงานให้เช่า บริษัทฯ
และบริษัทย่อยมีส่วนงานทางภูมิศาสตร์เดียว คือ ประเทศไทย ส่วนงานของบริษัทฯ
และบริษัทย่อยในงบการเงินมีรายละเอียดดังนี้

(หน่วย : ล้านบาท)

  ----------------------------- --------------- ------------- -------------
  รายได้                         ปี 2553          ปี 2552        ปี 2551

  ขายสินค้าอุปโภค บริโภค            21,972.2        19,699.4      17,325.3

  อาคารสำนักงานให้เช่า             144.2           131.7         26.2

  อื่นๆ                           49.6            49.0          44.7

  รวม                           22,166.0        19,880.1      17,396.2
  ----------------------------- --------------- ------------- -------------
1.  ปัจจัยความเสี่ยง

บริษัท สหพัฒนพิบูล จำกัด (มหาชน) ได้จัดตั้งคณะกรรมการบริหารความเสี่ยงขึ้น
เพื่อให้การบริหารความเสี่ยงเป็นไปอย่างมีระบบและมีประสิทธิภาพ ซึ่งในรอบปี 2553
ทางคณะกรรมการบริหารความเสี่ยงได้ปฏิบัติหน้าที่ตามที่ได้รับมอบหมายจากคณะกรรมการบริษัท
ตามกฎบัตรคณะกรรมการบริหารความเสี่ยง โดยได้จัดประชุมเป็นประจำทุกเดือน เดือนละ 1 ครั้ง
โดยพิจารณาถึงปัจจัยต่างๆ ทั้งภายในและภายนอกองค์กร ซึ่งส่งผลกระทบต่อบริษัท

1. ความเสี่ยงจากการลงทุน

บริษัทฯ ได้ร่วมลงทุนในกิจการของบริษัทในกลุ่มกว่า 100 บริษัท
และมีการถือหุ้นไขว้กันหรือย้อนกลับระหว่างบริษัทในกลุ่ม ซึ่งบุคคลโดยทั่วไปอาจจะมองดูว่า
โครงสร้างการถือหุ้นระหว่างบริษัทในกลุ่มไม่ชัดเจน ยากต่อการพิจารณาว่าบริษัทฯ
มีการถือหุ้นในบริษัทที่ลงทุน และมีอำนาจในการควบคุมกิจการดังกล่าวที่แท้จริงอย่างไร
ซึ่งการลงทุนของบริษัทฯ
จะเป็นไปในลักษณะของการร่วมลงทุนในธุรกิจที่เกี่ยวเนื่องหรือเป็นประโยชน์ต่อบริษัทฯ
และการลงทุนก็จะกระจายไปในหลายประเภทธุรกิจเพื่อเป็นการกระจายความเสี่ยง แต่บริษัทฯ
ก็ไม่มีอำนาจในการควบคุมกิจการดังกล่าว ทั้งนี้อำนาจในการบริหารและการตัดสินใจต่าง ๆ
ขึ้นอยู่กับคณะกรรมการของแต่ละบริษัทเป็นผู้บริหารเองอย่างเป็นอิสระ บริษัทฯ
จะได้รับผลประโยชน์จากการลงทุนในรูปของเงินปันผลหากผลประกอบการของบริษัทนั้นดี
แต่ถ้าหากบริษัทใดประสบผลขาดทุน บริษัทฯ
ก็ได้มีการตั้งค่าเผื่อผลขาดทุนจากการด้อยค่าในเงินลงทุนไว้ในงบกำไรขาดทุนของบริษัทด้วยแล้ว
ดังนั้นโครงสร้างดังกล่าวจึงไม่มีผลกระทบที่จะทำให้ส่วนแบ่งรายได้ของบริษัทที่ควรจะได้รับจากการถือหุ้นมีความแตกต่างจากที่บริษัทฯ
ได้รับรู้ในงบการเงินแต่อย่างใด

2.  ความเสี่ยงทางด้านไอที (Information Technology)

เนื่องจาก บริษัทฯ เป็นตัวแทนจำหน่ายสินค้าอุปโภคและบริโภครายใหญ่ในประเทศ ดังนั้นระบบ
I.T. ของบริษัท จึงเป็นเรื่องสำคัญอย่างยิ่งในการดำเนินธุรกิจ ซึ่งทางบริษัทเอง
ก็ได้มีการพัฒนาระบบ I.T. มาอย่างต่อเนื่อง
ทางคณะกรรมการบริหารความเสี่ยงได้ให้ความสำคัญในจุดนี้

เพื่อเป็นการหลีกเลี่ยงและป้องกัน หากเกิดเหตุการณ์ที่กระทบต่อระบบคอมพิวเตอร์และ Net work
รวมทั้งการรักษาความมั่นคง และปลอดภัยของระบบข้อมูล บริษัทฯ จึงมีแผนงานในการบริหาร
ความเสี่ยง ดังนี้

1. จัดให้มีระบบการสำรองของข้อมูล

2. จัดให้มีเครื่องคอมพิวเตอร์สำรอง (Back Up Site)

3. การรักษาความมั่นคงและปลอดภัยของระบบโดยการติดตั้งระบบป้องกันไวรัส Firewall

4. การจำกัดสิทธิในการเข้าถึงข้อมูลโดยใช้ Login name และ Password

บริษัทฯ มีการติดตาม ตรวจสอบ และพัฒนาระบบต่างๆ ที่กล่าวมาอย่างสม่ำเสมอ
เพื่อให้ทันกับสถานการณ์ในปัจจุบันที่มีการเปลี่ยนแปลงอย่างรวดเร็ว ในโลกของการสื่อสาร
รวมทั้งได้มีการนำเทคโนโลยีใหม่ ๆ มาใช้ในการดำเนินธุรกิจ
เพื่อเพิ่มศักยภาพในการบริหารงานต่อไป

3. ความเสี่ยงด้านสินเชื่อ

บริษัทฯ มีนโยบายการให้สินเชื่ออย่างระมัดระวัง
ซึ่งลูกหนี้การค้าส่วนใหญ่มีการติดต่อกันมาเป็นเวลานาน
จึงไม่คาดว่าจะได้รับความเสียหายอย่างเป็นสาระสำคัญจากการติดตามและเรียกเก็บหนี้
(2) รายชื่อกรรมการในบริษัทย่อยและบริษัทร่วม 

รายชื่อกรรมการในบริษัทย่อย

+-----------------------+----------+---------------+------------------+
|  รายชื่อ                | บริษัท     | บจ. โชคชัยพิบูล  | บจ.              |
|                       |          |               | กรุง              |
|                       |          |               | เทพทาวเวอร์(1999) |
+-----------------------+----------+---------------+------------------+
| 1. นายบุญชัย โชควัฒนา    | //       | /             | /                |
+-----------------------+----------+---------------+------------------+
| 2. นายเวทิต โชควัฒนา    | //       |               | /                |
+-----------------------+----------+---------------+------------------+
| 3. นางศิริพร เลขยะวิจิตร  | //       |               | /                |
+-----------------------+----------+---------------+------------------+
| 4                     | //       | /             | /                |
| . นายเฉลิมพล กำเนิดศิริกุล |          |               |                  |
+-----------------------+----------+---------------+------------------+

รายชื่อกรรมการในบริษัทร่วม

+----------------+-----+-------+----------+----------+-------+--------+
|                |     | บร    |          |          |       |        |
|                |     | ิษัทร่วม |          |          |       |        |
+----------------+-----+-------+----------+----------+-------+--------+
| รายชื่อ          | บ   | บจ.   | บจ. ทิพย  | บจ.ไทย   | บจ.   | บจ.    |
|                | ริษัท | แ     | ์วารินวัฒนา | เมียนม่าร์  | ศรีราช | สหพ    |
|                |     | ดรี่ไทย |          | ซัคเซ     | าขนส่ง | ัฒน์เรียล |
|                |     |       |          | สเวนเจอร์ |       | เอสเตท |
+----------------+-----+-------+----------+----------+-------+--------+
| 1. นายบุณยสิทธิ์   | /   |       |          |          |       | /      |
| โชควัฒนา        |     |       |          |          |       |        |
+----------------+-----+-------+----------+----------+-------+--------+
| 2. นายบุญชัย     | //  | /     | /        | /        |       | /      |
| โชควัฒนา        |     |       |          |          |       |        |
+----------------+-----+-------+----------+----------+-------+--------+
| 3. นายสมศักดิ์    | /   |       |          |          | /     | /      |
| ธนสารศิลป์       |     |       |          |          |       |        |
+----------------+-----+-------+----------+----------+-------+--------+
| 4. นางผาสุข     | //  | /     | /        |          |       |        |
| รักษาวงศ์        |     |       |          |          |       |        |
+----------------+-----+-------+----------+----------+-------+--------+
| 5. นายเฉลิมพล   | //  | /     | /        |          | /     |        |
| กำเนิดศิริกุล      |     |       |          |          |       |        |
+----------------+-----+-------+----------+----------+-------+--------+

// หมายถึง กรรมการบริหาร

/ หมายถึง กรรมการ
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2553
    ต่อผู้สอบบัญชีและกรรมการตรวจสอบของบริษัทแล้ว ซึ่งครอบคลุมถึงข้อบกพร่อง
    และการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายเฉลิมพล กำเนิดศิริกุล เป็นผู้ลงลายมือชื่อกำกับเอกสารนี้ไว้ ทุกหน้าด้วย
หากเอกสารใดไม่มีลายมือชื่อของ นายเฉลิมพล กำเนิดศิริกุล กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ---- ------------- ----------- ---------------- -----------------------------------------
  ชื่อ                             ตำแหน่ง           ลายมือชื่อ

                                                  

  1    นายเวทิต       โชควัฒนา     กรรมการ          .......................................

                                                  

  2    นางผาสุข       รักษาวงศ์     กรรมการ          .......................................

                                                  

  ชื่อ                             ตำแหน่ง           ลายมือชื่อ

                                                  
  ---- ------------- ----------- ---------------- -----------------------------------------

ผู้รับมอบอำนาจ นายเฉลิมพล กำเนิดศิริกุล ผู้ช่วยผู้จัดการฝ่ายบัญชีและการเงิน
.......................................
10. รายการระหว่างกัน

ลักษณะของรายการระหว่างกันที่ผ่านมา เป็นรายการที่เกิดขึ้นตามปกติธุรกิจของบริษัทฯ
ลักษณะของรายการส่วนใหญ่เป็นการซื้อขายสินค้า ลูกหนี้ เจ้าหนี้ระหว่างกัน
เงินกู้ยืมและเงินให้กู้ยืมระหว่างกัน โดยคิดดอกเบี้ยในอัตราที่อิงกับอัตราดอกเบี้ยของธนาคารพาณิชย์
ณ ช่วงเวลาใดเวลาหนึ่งที่เกิดรายการนั้น ๆ

1.  รายการระหว่างกันปี 2554

  บริษัทฯ มีรายการบัญชีกับกิจการที่เกี่ยวข้องกัน
  ตามรายละเอียดในหมายเหตุประกอบงบการเงินข้อ 29

2.  ความจำเป็นและความสมเหตุสมผลของการทำรายการระหว่างกัน

  ผลประโยชน์ที่บริษัทฯ จะได้รับจากการเข้าทำรายการทั้งในด้านดอกเบี้ย
  เงินปันผลรับรวมทั้งโอกาสในการทำธุรกิจของบริษัท

3.  ขั้นตอนการอนุมัติการทำรายการระหว่างกัน

  เป็นไปตามปกติธุรกิจ
  ซึ่งเปรียบเสมือนหนึ่งเป็นบุคคลภายนอกที่มีขั้นตอนการอนุมัติรายการตามระบบปกติทางการค้าโดยทั่วไป

  4. นโยบายและแนวโน้มการทำรายการระหว่างกันในอนาคต

  บริษัทฯ มีนโยบายในการดำเนินธุรกิจเหมือนเดิม ฉะนั้นลักษณะการติดต่อซื้อขายสินค้า
  และรายการอื่น ๆ ยังคงดำเนินไปตามระบบปกติทางการค้าทั่วไป
3. ลักษณะการประกอบธุรกิจ

บริษัทฯ ประกอบธุรกิจขายสินค้าอุปโภค บริโภค และพัฒนาอสังหาริมทรัพย์
บริษัทย่อยแห่งหนึ่งประกอบธุรกิจลงทุนในอสังหาริมทรัพย์และให้บริการ
และบริษัทย่อยอีกแห่งหนึ่งประกอบธุรกิจอาคารสำนักงานให้เช่า บริษัทฯ
และบริษัทย่อยมีส่วนงานทางภูมิศาสตร์เดียว คือ ประเทศไทย ส่วนงานของบริษัทฯ
และบริษัทย่อยในงบการเงินมีรายละเอียดดังนี้

(หน่วย : ล้านบาท)

  ----------------------------- --------------- ------------- -------------
  รายได้                         ปี 2554          ปี 2553        ปี 2552

  ขายสินค้าอุปโภค บริโภค            24,226.3        22,021.8      19,748.4

  อาคารสำนักงานให้เช่า             20.9            18.1          14.1

  อื่นๆ                           74.5            2.6           22.7

  รวม                           24,321.7        22,042.5      19,785.2
  ----------------------------- --------------- ------------- -------------
2. ปัจจัยความเสี่ยง

บริษัท สหพัฒนพิบูล จำกัด (มหาชน) ได้จัดตั้งคณะกรรมการบริหารความเสี่ยงขึ้น
เพื่อให้การบริหารความเสี่ยงเป็นไปอย่างมีระบบและมีประสิทธิภาพ
ทางคณะกรรมการบริหารความเสี่ยงได้ปฏิบัติหน้าที่ตามที่ได้รับมอบหมายจากคณะกรรมการบริษัท
ตามกฎบัตรคณะกรรมการบริหารความเสี่ยง ซึ่งในปี 2554 ได้มีการประชุมรวม 14 ครั้ง
โดยพิจารณาถึงปัจจัยความเสี่ยงต่างๆ ทั้งภายในและภายนอกองค์กร ซึ่งส่งผลกระทบต่อบริษัท
อีกทั้งส่งเสริมและพัฒนาให้พนักงานและฝ่ายจัดการทุกระดับมีความรู้ความเข้าใจ
และตระหนักถึงความสำคัญในการบริหารความเสี่ยง
โดยจัดให้มีกระบวนการบริหารความเสี่ยงที่เหมาะสม
และสอดคล้องไปในทิศทางเดียวกับนโยบายและภารกิจของบริษัท

1. ความเสี่ยงจากการลงทุน

บริษัทฯ ได้ร่วมลงทุนในกิจการของบริษัทในกลุ่มกว่า 100 บริษัท
และมีการถือหุ้นไขว้กันหรือย้อนกลับระหว่างบริษัทในกลุ่ม ซึ่งบุคคลโดยทั่วไปอาจจะมองดูว่า
โครงสร้างการถือหุ้นระหว่างบริษัทในกลุ่มไม่ชัดเจน ยากต่อการพิจารณาว่าบริษัทฯ
มีการถือหุ้นในบริษัทที่ลงทุน และมีอำนาจในการควบคุมกิจการดังกล่าวที่แท้จริงอย่างไร
ซึ่งการลงทุนของบริษัทฯ
จะเป็นไปในลักษณะของการร่วมลงทุนในธุรกิจที่เกี่ยวเนื่องหรือเป็นประโยชน์ต่อบริษัทฯ
และการลงทุนก็จะกระจายไปในหลายประเภทธุรกิจเพื่อเป็นการกระจายความเสี่ยง แต่บริษัทฯ
ก็ไม่มีอำนาจในการควบคุมกิจการดังกล่าว ทั้งนี้อำนาจในการบริหารและการตัดสินใจต่าง ๆ
ขึ้นอยู่กับคณะกรรมการของแต่ละบริษัทเป็นผู้บริหารเองอย่างเป็นอิสระ บริษัทฯ
จะได้รับผลประโยชน์จากการลงทุนในรูปของเงินปันผลหากผลประกอบการของบริษัทฯ นั้นดี
แต่ถ้าหากบริษัทใดประสบผลขาดทุน บริษัทฯ
ก็ได้มีการตั้งค่าเผื่อผลขาดทุนจากการด้อยค่าในเงินลงทุนไว้ในงบกำไรขาดทุนของบริษัทฯ ด้วยแล้ว
ดังนั้นโครงสร้างดังกล่าวจึงไม่มีผลกระทบที่จะทำให้ส่วนแบ่งรายได้ของบริษัทฯ
ที่ควรจะได้รับจากการถือหุ้นมีความแตกต่างจากที่บริษัทฯ ได้รับรู้ในงบการเงินแต่อย่างใด

2.  ความเสี่ยงทางด้านเทคโนโลยีสารสนเทศ (Information Technology)

เนื่องจาก บริษัทฯ เป็นตัวแทนจำหน่ายสินค้าอุปโภคและบริโภครายใหญ่ในประเทศ
ทางคณะกรรมการบริหารความเสี่ยง จึงได้ให้ความสำคัญกับการพัฒนาระบบ
เทคโนโลยีสารสนเทศของบริษัท อย่างต่อเนื่อง ซึ่งเป็นเรื่องสำคัญอย่างยิ่งในการดำเนินธุรกิจ
ทั้งนี้เพื่อเป็นการป้องกัน และลดความเสี่ยง หากเกิดเหตุการณ์ที่กระทบต่อระบบคอมพิวเตอร์และ
Net work รวมทั้งการรักษาความมั่นคงและปลอดภัยของระบบข้อมูล บริษัทฯ
ได้กำหนดแผนป้องกันความเสี่ยงระบบ เทคโนโลยีสารสนเทศ ดังนี้

1. จัดให้มีระบบการสำรองของข้อมูล

2. จัดให้มีเครื่องคอมพิวเตอร์สำรอง (Back Up Site)

3. การรักษาความมั่นคงและปลอดภัยของระบบโดยการติดตั้งระบบป้องกันไวรัส Firewall

4. การจำกัดสิทธิในการเข้าถึงข้อมูลโดยใช้ Login name และ Password

บริษัทฯ มีการติดตาม ตรวจสอบ และพัฒนาระบบต่างๆ ที่กล่าวมาอย่างสม่ำเสมอ
เพื่อให้ทันกับสถานการณ์ในปัจจุบันที่มีการเปลี่ยนแปลงอย่างรวดเร็ว ในโลกของการสื่อสาร
รวมทั้งได้มีการนำเทคโนโลยีใหม่ ๆ มาใช้ในการดำเนินธุรกิจ เพื่อเพิ่มศักยภาพในการบริหารงาน

3. ความเสี่ยงด้านสินเชื่อ

บริษัทฯ มีนโยบายการให้สินเชื่ออย่างระมัดระวัง
ซึ่งลูกหนี้การค้าส่วนใหญ่มีการติดต่อกันมาเป็นเวลานาน
จึงไม่คาดว่าจะได้รับความเสียหายอย่างเป็นสาระสำคัญจากการติดตามและเรียกเก็บหนี้

4. ความเสี่ยงด้านการจัดส่งสินค้า

ในช่วงภาวะวิกฤตอุทกภัยที่เกิดขึ้น บริษัทฯ ได้มีการทบทวนถึงกระบวนการจัดส่งสินค้าให้กับร้านค้า
เพื่อให้สินค้าถึงมือร้านค้าได้อย่างรวดเร็วและมีประสิทธิภาพ
รวมถึงการบริหารจัดการอย่างเป็นระบบและมีมาตรฐาน